তবে কিছুদিন আগেও মোহাম্মদ মিঠুনকে দেখা গেছে ওপেনারের ভূমিকায়। কিন্তু সেখানে খুব একটা আলো ছড়াতে পারেননি তিনি। তবে ছয়ে বা সাতে খেলার ব্যাপারে ধারণা আছে মিঠুনের। তাঁর মতে, ‘আমি যেহেতু ছোটবেলা থেকে এভাবেই খেলে অভ্যস্ত। হয়তো বা আগে নতুন বলে খেলতাম বা ওপরে অনেক সময় নিয়ে খেলতাম, এখন হয়তো সময় কম পাব। তবে ছয় কিংবা সাতে খেললে ১১০-১১৫, ১২০, ১৩০ স্ট্রাইক রেটে খেলতে হবে। একেক সময় পরিস্থিতি একেকটি ডিমান্ড করবে। তবে এ ধরনের স্ট্রাইক রেটে খেললে আমার মনে হয় যথেষ্ট ভালো হবে।’